কলাপাড়া (বাংলাটাইমস টুয়েন্টিফোর ডটকম) : ইসলামী শাসনতন্ত্র আন্দোলন (ইশা) ৩০ ঘন্টার হরতালের প্রথম দিনে কুয়াকাটা- পটুয়াখালী মহাসড়কের উপজেলর চাকামইয়ার নিশানবাড়িয়র ব্রিজ সংলগ্ন এলাকায় সন্ত্রাসীরা পাঁচ পুলিশ বাহিনীর উপর পরিকল্পিতভাবে হামলার  ঘটনায় চাকামইয়ার ইউনিয়ন আওয়ামীলীগের নেতৃবিন্দু তীব্র নিন্দা ও প্রতিবাদ জানিয়েছে। এ ঘটনার সাথে জড়িতদের দৃষ্টান্তমূলক শাস্তির দাবীতে মঙ্গলবার দুপুরের দিকে কলাপাড়া-পটুয়াখালী মহাসড়কের ব্রিজ ঘাট এলাকায় চাকামইয়ার ইউনিয়ন আওয়ামীলীগের সভাপতি ও ইউপি চেয়ারম্যান মো.হুমায়ুন কবির কেরামত এক সংবাদ সম্মেলন করেন।  সংবাদ সম্মেলনে লিখিত বক্তব্যে জানান, পুলিশের উপর হমলার ঘটনায় দুই শতাধিক মানুষকে আসামী করে পুলিশ বাদি হয়ে মামলা দায়ের করেছে। এ মামলায় এলাকার নিরীহ মানুষকে আসামী করা হয়েছে এবং মামলায় আসামী নয় এমন মানুষকে গ্রেফতার করা  হচ্ছে। পুলিশের ভয়ে এলাকার নিরীহ মানুষ এখন পালিয়ে বেড়াচ্ছে।  তিনি তার লিখিত বক্তব্য আরো জানান, গত ২০০৭ সালে ২৭ অক্টোবর কলাপাড়া পৌর শহরে বিএনপি ও জামাতের নেতৃত্বে আাগ্নেয়াস্ত্র নিয়ে মিছিল করে এবং তখনকার সংসদ সদস্য বর্তমান পানি সম্পদ প্রতি মন্ত্রী আলহাজ্ব মাহাবুবুর রহমান তালুকদারের বাসায় প্রকাশ্যে গুলি করেছিল। সেই অস্ত্র আজও উদ্ধার হয়নি। ওইসব সন্ত্রাসীরা রয়েছে ধরা ছোয়ার বাইরে। এখন তারাই সংগঠিত হয়ে ফের সন্ত্রাসী কর্মকান্ডে তৎপর রয়েছে।  এছাড়া গত জাতীয় সংসদ নির্বাচনের পর পরই বিএনপি, জামাতসহ সমমনা দল  গুলো বাংলাদেশকে একটি উগ্র সাম্প্রদায়িক সন্ত্রাসী রাষ্ট্রে পরিণত করার জন্য নানাবিদ তৎপরতায় লিপ্ত রয়েছে। বোমা হামলা, গাড়ীতে অগ্নি সংযোগ, আগুনে পুড়িয়ে মানুষ মারাসহ বিভিন্ন রকম সন্ত্রাসী কর্মকান্ড একের পর এক চালিয়ে যাচ্ছে। এরই ধারাবাহিকতায় গত ১০ জুলাই ইসলামী শাসনতন্ত্র আন্দোলন (ইশা) ৩০ ঘন্টার চলাকালে পাঁচ পুলিশকে পিটিয়ে আহত করার ঘটনার বহিঃ প্রকাশ বলে তিনি লিখিত বক্তব্যে জানান।  এ ঘটনার সুষ্ঠু তদন্তের মাধ্যেমে ঘটনার সাথে জড়িত ব্যক্তিদের চিহ্নিত করে শাস্তির দাবী করেন। হামলার সাথে জড়িত না এমন নিরঅপরাধী  ব্যক্তিদের যেন কোন প্রকার হয়রানি করা না হয় পুলিশ প্রসাশনকে তার অনুরোধ জানান। সংবাদ সম্মেলন শেষে হামলার সঙ্গে জড়িত প্রকৃত অপরাধীদের গ্রেফতার ও শাস্তির দাবীতে বিক্ষোভ করেন ।